projecte-aina/catalan_government_crawling huggingface dataset:
Una de les novetats que presenta enguany el Carnet Jove és l'ampliació de l'edat de validesa del carnet.
A partir d'aquest 2016, els joves d'entre 12 i 30 anys, ambdós inclosos, podreu gaudir de tots els avantatges que us ofereix el Carnet Jove.
Si tens entre 18 i 30 anys, ambdues edats incloses, pots sol·licitar-lo per Internet.
En el cas que tinguis entre 12 i 17 anys, ambdues edats incloses, hauràs de seguir el procediment tradicional i sol·licitar-lo presencialment a qualsevol oficina de CaixaBank.
Uns cinc dies després de la data de sol·licitud podràs passar a recollir el document definitiu en aquella mateixa oficina.
L'avantatge d'aquest carnet és que te'l lliuraran al moment, l'inconvenient que només és vàlid a Catalunya durant 30 dies.
Abans que finalitzi la validesa del carnet provisional, cal que t'adrecis a una oficina de CaixaBank per sol·licitar el definitiu.
S'expedeix a l'Oficina Jove de Calàbria (situada al carrer Calàbria 147 de Barcelona).
En el moment de sol·licitar el Carnet Jove (en qualsevol dels processos) cal que presentis un document d'identitat i que abonis la quota anual de 7'90€.
La vigència del Carnet Jove pot ser d'un any natural (fins al 31 de desembre de l'any d'expedició), en el cas que sol·licitis el carnet entre els mesos de gener-setembre.
En el cas que sol·licitis el carnet durant el darrer trimestre de l'any (octubre-desembre), la vigència s'allarga fins al 31 de desembre de l'any següent.
Recorda que el Carnet Jove et permet gaudir de més de 8.000 descomptes a Catalunya, permanents i temporals, en àmbits com la cultura, el turisme i la mobilitat, la formació, etc. i més de 80.000 descomptes arreu d'Europa.
Des de la Direcció General de Joventut volem traslladar el nostre condol a tots els amics i familiars de les tretze víctimes mortals, estudiants del programa Erasmus, en l'accident d'autocar que es va produir ahir diumenge a l'AP-7, a l'altura de Freginals (al Montsià).
El 012 ha habilitat el telèfon gratuït 900400012 d'informació sobre l'accident.
La Directora general de Joventut, Marta Vilalta, vol transmetre el seu suport i afecte tant als joves accidentats com a tots els professionals i equips d'emergències mobilitzats.
Emplacem tothom que ho vulgui a acompanyar-nos en l'acte de dol institucional –cinc minuts de silenci– que se celebrarà avui, a les dotze del migdia, davant l'edifici històric de la Universitat de Barcelona.
Així mateix, recordem que totes les universitats catalanes han convocat minuts de silenci en record de les víctimes i que el govern de la Generalitat de Catalunya ha decretat dos dies de dol per l'accident.
Què podem fer per aturar-les? és una campanya de prevenció de les violències sexuals als espais d'oci nocturn que dona resposta a aquestes preguntes.
Són un tipus de violències contra les dones que, en molts casos, costa molt de reconèixer-les perquè socialment ens semblen conductes normals i naturals, però en realitat no ho són.
Insisteixes quan et diuen que no?
Llances "piropos" cada cop que et ve de gust o per diversió?
Potser aquestes conductes no et semblen greus, però sí que ho són.
és un campanya per mostrar algunes d'aquestes conductes, que són violències sexuals contra les dones i que hem d'aturar.
S 'adreça als nois responsables de les violències sexuals i a tots els nois que, en la mesura que no fan res per aturar-les, es converteixen en còmplices.
La campanya, formada per diferents materials i activitats per visibilitzar i aturar les violències sexuals, s'inicia aquest mes de juliol, continuarà fins a final d'any i consta de dues fases.
Durant la primera fase, s'emetrà un espot televisiu i cinc càpsules que circularan per les xarxes on es mostren cinc situacions de violència sexual; a més de falques de ràdio i publicitat en premsa escrita i digital.
També es distribuirà el merchandising de la campanya (bosses, díptics, pòsters, etc.) principalment per espais d'oci nocturn.
mostra algunes violències sexuals quotidianes (com pot ser lligar de forma invasiva o llançar "piropos") que les noies pateixen des de sempre només pel fet de ser noies.
Violències sexuals que es manifesten com a conseqüència d'una forta presència de la ideologia masclista des de la qual ens eduquem i ens relacionem.
Ara bé, l'objectiu no és només assenyalar les situacions de violència sexual i els seus responsables, sinó també aturar-les.
Per això, en una segona fase després de l'estiu, que també comptarà amb presència en televisió, ràdio i premsa, s'iniciaran diferents activitats amb l'objectiu de visibilitzar altres formes de "ser noi" que s'allunyin dels estereotips de gènere masculins que possibiliten l'exercici d'aquestes violències.
Vols protagonitzar la campanya publicitària 2020 del Carnet Jove?
Si n'ets titular, pots participar en la campanya que s'emetrà en diversos mitjans de comunicació de Catalunya durant els mesos de gener i febrer de l'any vinent.
Pots inscriure't fins al 15 de setembre.
Tots els titulars del Carnet Jove de la Generalitat de Catalunya d'entre 12 i 31 anys (els menors de 16 anys hauran de portar una autorització dels seus tutors legals.
Es remuneraran els joves seleccionats?
Els joves seleccionats per realitzar la campanya seran donats d'alta a la Seguretat Social i se'ls remunerarà amb uns honoraris de 400€ o 100€ per jornada, en funció de si protagonitzen un paper principal o de figuració (en cap cas es podrà cobrar pels dos conceptes).
Cada seleccionat haurà d'assistir al rodatge i a la sessió fotogràfica en les dates en què siguin convocats (els honoraris inclouen la sessió fotogràfica).
La mateixa persona podrà fer el mateix dia de figurant i protagonista, i en aquest cas únicament se'l remunerarà com a protagonista.
Els seleccionats autoritzaran a l'agència l'ús de la seva imatge en totes les peces de la campanya, cartelleria i Internet.
Tens des del 26 d'agost fins al 15 de setembre de 2019 per inscriure't.
Entre el 16 i el 18 de setembre de 2019 Carnet Jove es posarà en contacte amb tots els inscrits per facilitar-vos l'enllaç perquè pugueu seleccionar el dia i l'hora exactes per venir a fer les proves del càsting.
El càsting es farà els dies 25, 26 i 27 de setembre de 2019, entre les 10h. i les 19h, a la seu de l'Agència Catalana de la Joventut (C. Calàbria, 147 de Barcelona).
Es podran ampliar aquestes dates en funció del número de joves titulars inscrits per fer les proves del càsting.
Aquestes són les tres potes que l'Uniraid intenta fomentar cada any.
Joves universitaris que recorren el Marroc en un raid carregats de material solidari per distribuir-lo a la zona.
I amb cotxes de més de 20 anys!
Els dos vencedors de l'Uniraid 2019
Aquest passat mes de febrer es va realitzar l'edició d'enguany de l'Uniraid.
Una experiència per a joves universitaris que vol fomentar els valors de la cooperació, la col·laboració i l'esport en territoris menys afavorits.
Al Marroc, durant 6 etapes en condicions inhòspites pel desert i amb cotxes de més de 20 anys –una de les condicions del raid- i carregats d'ajuda per a la cooperació al desenvolupament, l'Uniraid es consolida com una prova esportiva molt allunyada de la recerca del mèrit competitiu.
Entre molts dels joves participants hi havia l'equip format pels gironins Adrià Pell i Pol Alcàrria, el Forty Two Motorsport.
Degut als objectius del raid, on la competitivitat no hi té espai, no van descobrir que s'havien proclamat vencedors fins a la seva arribada a Marràqueix.
En cap moment van ser conscients de les opcions de victòria final al raid i, aquesta circumstància feia que es prenguessin el recorregut amb una filosofia molt diferent que la plenament competitiva.
En qualsevol cas, el que sí que s'enduen és l'experiència i l'aventura al voltant del raid: tota la preparació prèvia –des d'aconseguir el cotxe per Wallapop fins a deixar-lo a punt per a la competició- i el sis dies de recorregut plens d'aventura i emocions.
La càrrega de material solidari per a la cooperació és un element fonamental a l'hora de decidir la classificació final.
Cada equip havia de portar un mínim de 30 quilos.
De fet, aquesta ajuda a la cooperació, va ser probablement clau en la victòria de l'Adrià i el Pol en la classificació final.
Així doncs es van poder materialitzar projectes com la creació d'un pou d'aigua a una aldea enmig del desert, l'entrega de material informàtic per a escoles de la zona o de material sanitari per millorar les condicions d'higiene.
Si formes part d'una associació juvenil, algun cop t'has preguntat què pots fer tu per fomentar el debat en temes de salut emocional a la teva entitat?
Com millorar la salut pròpia i la de les persones que participen als teus espais associatius?
El Consell de la Joventut de Barcelona, juntament amb les entitats Obertament i Resilie, ha elaborat la guia "On tens el cap?" per ajudar-te.
El Consell de la Joventut de Barcelona (CJB), la plataforma d'associacions i col·lectius que representa la joventut organitzada de Barcelona, defensa que l'associacionisme és una bona eina de prevenció i d'inclusió de la salut mental entre el jovent.
La guia "On tens el cap" vol ajudar a associacions i joves a incloure aquesta perspectiva.
La guia està dividida en dues parts:
Així mateix també es recullen conceptes clau com salut o benestar emocional, intel·ligència emocional, sexe, identitat de gènere o droga, entre d'altres.
Malauradament, l'estigma en salut mental encara és molt present a la nostra societat.
Aquest concepte fa referència a l'atribució de qualitats negatives i despectives sobre un col·lectiu de persones, les quals passen a ser vistes, pensades i tractades des d'una visió construïda a força de prejudicis i manca d'informació.
Aquest estigma és el que el CJB vol trencar amb aquesta guia perquè al món associatiu juvenil desapareguin els prejudicis, els tabús i es pugui parlar de salut emocional sense complexes.
Tenir una bona salut emocional és una part imprescindible per poder-nos cuidar i millorar el nostre estat de salut en un moment determinat.
En aquest sentit, els i les joves heu de tenir la capacitat de compartir com esteu, parlar sense por, vergonyes i tabús i saber demanar ajuda quan emocionalment no esteu bé.
Les entitats i associacions juvenils són espais menys formals, amb més espais de relació on es transmeten valors i actituds de manera més lleugera, amena i entre iguals.
Són, per tant, un espai per treballar sense prejudicis, fomentar el respecte mutu i promoure els bons hàbits.
Un espai on les persones joves participen activament i es poden influenciar les unes a les altres positivament.
Si t'apassiona el cinema i les arts escèniques, tens bon ull crític, ets titular del Carnet Jove i tens entre 18 i 31 anys pots presentar la teva candidatura per formar part del XV Jurat Carnet Jove de Sitges 2019 – Festival Internacional de Cinema Fantàstic de Catalunya fins al 26 de juny.
Des de fa quinze anys, el Carnet Jove i el Festival Internacional de Cinema Fantàstic de Catalunya donen l'oportunitat a cinc persones joves interessades en el cinema i la crítica cinematogràfica de formar part del jurat oficial del primer festival de cinema fantàstic del món i la manifestació cultural amb més ressò mediàtic de Catalunya.
L'objectiu és professionalitzar la crítica cinematogràfica i veure com és un festival de cinema des de dins.
El Jurat Carnet Jove s'afegeix a la resta de Jurats del Festival i té la missió d'atorgar tres premis:
- Premi Jurat Carnet Jove a la millor pel·lícula de la Secció Oficial Fantàstic
- Premi Anima't al millor llarg d'animació
- Premi Anima't al millor curt d'animació
- Ser titular del Carnet Jove i tenir entre 18 i 31 anys
- Mostrar aptitud, capacitat i inquietud pel món del cinema i per les arts escèniques (es valora positivament la participació activa a les xarxes socials)
- Estar en disposició i prendre el compromís d'assistir al Festival a jornada completa mentre se celebra, del 3 al 13 d'octubre
Tocarà que feu de crítics abans que us triïn; cal presentar la següent documentació a través del web del Carnet Jove:
- Tres crítiques, una de cada d'aquestes opcions (d'entre 1.600 i 3.200 caràcters cadascuna):
El termini de presentació de candidatures està obert fins al 26 de juny.
Del 26 de juny al 13 de setembre es seleccionaran les persones que formaran part del Jurat i durant la setmana del 16 de setembre se'ls hi comunicarà.
El que és segur, és que ells no van tenir aquesta oportunitat.
Tu que ets jove, no la desaprofitis, consulta les bases, participa i viu una experiència de cine!
Des de fa cinc anys el concurs Kabua convida nois i noies a expressar opinions i a actuar de manera crítica sobre temes socials rellevants a través de la creació d'un vídeo original de denúncia i/o sensibilització.
Enguany, gran part dels vídeos premiats han estat dedicats al feminisme.
L'Equip KABUA, promotor d'aquesta iniciativa, s'integra en el grup Educació, Famílies i Comunitat de l'Institut de Ciències de l'Educació de la Universitat Autònoma de Barcelona.
En la seva cinquena edició el concurs Kabua ha centrat l'atenció en el feminisme, el sensellarisme, el valor dels "likes" a les xarxes socials i la qüestió de si som el que mengem.
No calen paraules per dir molt i per aconseguir que empatitzem amb les persones sense llar.
Amb aquest treball, joves de l'Escola d'Art i Superior de Disseny d'Olot van rebre el primer premi del concurs Kabua.
Joves de l'Escola Tecnos de Terrassa donen veu a tres persones que per circumstàncies molt diferents es troben sense recursos per cobrir les necessitats més bàsiques.
A l'Institut Santa Eugènia de Girona, noies i nois de diferents edats parlen sense embuts de l'assetjament sexual a les dones, reivindicant la seva llibertat i el dret a ser elles mateixes.
"Sense les dones no hi ha revolució"
Noies de la Salle Manlleu reivindiquen en un manifest visual un futur feminista amb igualtat de drets per a homes i dones.
A Montgat, a la Hamelin-Laie International School un rap de "guerreres" fa sentir les dones fortes i lliures: "somos una, somos todas".
Joves del col·legi Santa Teresa de Lisieux de Barcelona ens mostren la socialització patriarcal de les dones al llarg de tota la seva vida, i proclamen: "dejemos de ser princesas i seamos reinas"
"Lluitem per un futur feminista"
A l'Institut Viladomat de Barcelona diferents joves expliquem perquè és necessària la lluita feminista.
A l'Institut Hipàtia d'Alexandria de Lliçà d'Amunt, un grup de noies revisen la història de la lluita de les dones al llarg de la història.
El vídeo dels joves de l'escola Montessori Palau de Girona convida a connectar amb un mateix sense dependre de les xarxes socials per construir la pròpia autoestima.
L'Associació Juvenil Esquitx Sabadell ens mostra com l'acceptació social passa per la imatge personal projectada a les xarxes socials.
Menció especial per aquest vídeo on una jove reflexiona sobre què és el feminisme interpel·lant l'espectador, realitzat per un grup de joves de l'Escola Sant Nicolau de Sabadell.
Recentment la Generalitat de Catalunya ha signat un acord amb l'Ajuntament de Barcelona per impulsar l'ateneu cooperatiu de la ciutat Coòpolis.
La creació de cooperatives, principal objectiu dels ateneus cooperatius, constitueix una fórmula per crear nous llocs de treball més equitatius, satisfactoris i solidaris.
El Departament de Treball, Afers Socials i Famílies (TSF) promou i contribueix al finançament d'una Xarxa d'Ateneus Cooperatius d'arreu el territori.
L'ateneu cooperatiu és una iniciativa concebuda com espai de trobada, coordinació, aprenentatge i discussió, cooperació i transformació social.
Objectiu: impulsar l'ocupació a través de la creació de cooperatives i societats laborals.
Els ateneus participen dels principis de justícia social, democràcia directa, deliberativa i participativa, decreixement i sostenibilitat, equitat i solidaritat.
Les entitats que formen part d'un ateneu cooperatiu són diverses: ens locals, empreses cooperatives o societats laborals, associacions i fundacions o agrupacions sense personalitat jurídica.
El sector cooperatiu de Barcelona va endegar a final de 2016 el Programa d'Ateneus de Cooperatius a la Ciutat de Barcelona, Coòpolis.
Aquest programa de foment i promoció de l'economia social i solidària a la ciutat es va incorporar a la Xarxa d'Ateneus Cooperatius.
La cooperació entre administracions permetrà impulsar Coòpolis: la Generalitat hi destinarà més recursos i l'Ajuntament de Barcelona proporcionarà un millor equipament, en concret el bloc 4 de Can Batlló.
Amb aquesta ampliació, comptarà amb 900 metres quadrats totals i un espai d' incubació de cooperatives.
Per aquest motiu es trasllada de manera temporal a la seu de l'Escola Lliure del Sol, a l'Avinguda Drassanes número 3.
Què pots trobar en un ateneu cooperatiu
Suport en la creació d'una cooperativa: informació, orientació i acompanyament.
Informació sobre recursos de finançament del projecte de creació d'una cooperativa.
Acompanyament per a la consolidació dels projectes cooperatius.
Ja és aquí una nova edició d'aquesta iniciativa que té com a objectiu principal fomentar el català i l'occità a través de la música.
Si cantes en català o occità i tens el teu grup propi, sigui de l'estil que sigui, ja et pots apuntar al Kastanya.cat.
Ho pots fer al llarg de tot el mes de maig.
Fes sentir la teva veu i aprofita per donar-te a conèixer!
És una iniciativa del Departament de Cultura de la Generalitat amb el suport de Lleida Televisió que vol fomentar l'ús de la llengua catalana mitjançant la música, i alhora promocionar grups musicals que canten en català o occità.
El Kastanya.cat no té caràcter competitiu.
És obert a músics de qualsevol estil i edat, tant amateurs com músics amb discos al mercat.
Compta amb la col·laboració de l'Escola de Música l'intèrpret i la sala Cotton Club de Lleida.
Un gran concert final, que es farà a Lleida el diumenge 17 de novembre de 2019.
Set programes de televisió que serviran per presentar els grups participants.
S'emetran les set setmanes anteriors al concert i es penjaran a la seva web.
Tots els temes s'hauran d'interpretar en català o en aranès (o en alguna altra variant occitana).
Participació totalment desinteressada, ja que no comporta cap contraprestació econòmica.
Temps màxim d'actuació de cada grup durant el concert no superior als 20 minuts, incloent-hi el temps d'ajustament dels instruments.
En el lloc web del Kastanya.cat del portal de Llengua catalana trobareu el formulari per inscriure's.
El termini per fer-ho restarà obert al llarg de tot el mes de maig.
Podeu seguir tota l'actualitat i el desenvolupament del projecte a través del seu lloc web o del Facebook de la iniciativa.
El món associatiu és molt present entre estudiants de tota mena, ja sigui a la universitat o a l'institut.
Les associacions o xarxes d'estudiants tenen funcions de representació, de defensa de drets, d'interessos comuns, de cooperació, de col·laboració entre els mateixos estudiants...
Formar part d'una associació d'estudiants et pot ajudar a conèixer a gent amb els teus mateixos interessos o a descobrir-ne de nous amb gent que ja coneixes.
I també pot fer aflorar iniciatives d'economia col·laborativa com Sharing Academy per ajudar-te a aprovar els exàmens.
Castellers, investigadors/es, actors i actrius, mags i magues, ecologistes, solidaris/àries, excursionistes, gamers... les associacions d'estudiants ajuden a la integració de nous estudiants als centres d'estudi, fan de representants o portaveus davant les autoritats educatives, lluiten pels drets dels i de les estudiants, donen a conèixer i organitzen iniciatives que de forma individual seria molt difícil de fer arribar a un públic ampli...
A banda de totes aquestes coses organitzen un ampli ventall d'activitats com ara xerrades, conferències, fòrums, revistes, actuacions musicals i teatrals, exposicions fotogràfiques i poètiques, viatges, etc.
Totes les universitats tenen una pila d'associacions ben diverses que t'obriran les portes a conèixer gent nova dins de la mateixa universitat, a conèixer iniciatives que ni sabies que existien de temes que t'interessen, a compartir espais i temps d'oci o fer amistat amb estudiants estrangers.
També als instituts hi ha els consells escolars, que trien els seus representants i que, en aquest cas, seran la veu de la resta d'estudiants.
Una de les associacions més grans d'Europa és l'AEGEE Associació dels Estats Generals dels Estudiants d'Europa, amb més de 13.000 membres a 200 ciutats d'Europa.
Fa pocs mesos, aquesta associació ha establert un acord de col·laboració amb Sharing Academy, una comunitat de 10.000 alumnes de 53 universitats d'arreu de l'Estat espanyol que posa en contacte estudiants que busquen classes particulars, amb estudiants que les ofereixen per fer de tutors a través de l' app que porta el mateix nom.
Després de convertir-se en la millor app del món al Mobile World Congress 2016, Sharing Academy ha crescut i comença a expandir-se per Europa amb la intenció d'arribar a l'àmbit universitari europeu.
L'aplicació uneix un alumne que necessita classes de qualsevol assignatura amb l'estudiant que s'ha ofert per donar aquestes classes.
Les classes poden ser presencials o a distància, de manera, que el contacte es pot fer amb estudiants de tot el territori sense haver-se de desplaçar.
L'estudiant només paga per les classes que rep.
Els alumnes d'ESO i batxillerat també poden trobar "profes" (estudiants universitaris) que ofereixen classes per a les assignatures de secundària.
Aquesta iniciativa de l'economia col·laborativa pot ajudar a molts estudiants a treure's aquelles assignatures que més els hi costen amb companys o companyes que estudien o han estudiat el mateix que ells.
Si ets de ment oberta i vols adquirir experiència en relacions internacionals i en la Unió Europea, t'animem a explorar la gran oferta de pràctiques que hi ha a la teva disposició al "Manual de Pràctiques de les institucions europees i a altres actors internacionals" que la Secretaria d'Acció Exterior i de la Unió Europea acaba d'actualitzar.
Institucions, òrgans i agències de diversos àmbits de la Unió Europea i altres actors internacionals ofereixen cada any estades de pràctiques adreçades majoritàriament a joves universitaris, graduats o no.
Aquestes pràctiques permeten descobrir el funcionament d'aquests organismes, adquirir experiència professional i aprendre a conviure i col·laborar amb equips, cultures i països diferents.
La Secretaria d'Acció Exterior i de la Unió Europea, del Departament d'Acció Exterior, Relacions Institucionals i Transparència, reuneix en una sola publicació informació detallada i actualitzada sobre cadascuna de les estades formatives:
En molts casos, cal dominar un mínim de dues llengües de la UE, en d'altres demanen no haver treballat o fet estades en institucions europees, de vegades demanen experiència professional i en d'altres sol·liciten no tenir-ne, algunes pràctiques són remunerades i d'altres no... en la majoria dels casos les convocatòries s'obren amb molta antelació respecte a l'inici de les pràctiques, per tant, és recomanable no esperar-vos fins al darrer moment.
A més, els períodes de convocatòria oscil·len, per la qual cosa cal anar consultant l'estat de disponibilitat tot sovint.
El Manual classifica les pràctiques en sis categories segons les institucions que les ofereixen: